Fortællingen.dk » Karen McCombie » Karen McCombie: Candyflossmagi og Rose Rouge
Fortællingen.dk
– der findes i hvert fald 1423 gode bøger!
Hjem
Tema
Forfattere
Interviews
Emner
Om
Karen McCombie: Candyflossmagi og Rose Rouge
Emner: fra 10 år, Humor/satire, især for piger, magi, mobning • Se alle anmeldelser af: Karen McCombie • • 17. maj, 2009
Når en ubehagelig hemmelighed pludselig truer med at komme frem i lyset, er en omgang candyflossmagi ikke længere nok…
13-årige Lemmie er fuld af farver, skøre indfald, og så har hun sin helt egen candyflossmagi, der gør livet skønt og rosenrødt. Eksempelvis Terningekast (god, hvis man gerne vil vide, hvordan ens dag bliver), Stjernesang (god, hvis man skal til at gøre noget væmmeligt) eller Rør et Træ (fantastisk, når man har brug for lidt beskyttelse)…
Lemmie fortæller på livet løs om, hvor skønt hun har det, om bedsteveninderne Morven og Jade og ikke mindst om storesøsteren Rose Rouge, som er dødhamrende cool og betyder alt for hende. Men i virkeligheden gemmer Lemmie på en dyster hemmelighed, som hun ikke engang tør betro sine bedste veninder.
Livet har nemlig ikke altid været så lyst og gnistrende for Lemmie. Hun blev mobbet på sin gamle skole, og selvom hun forsøger at fortrænge de dårlige minder med sin candyflossmagi, så vender mareridtene tilbage, da hendes gamle plageånd pludselig dukker op på den nye skole. Vil det hele starte forfra nu?
Candyflossmagi og Rose Rouge er en rigtig god og medrivende historie, og stemningen i bogen er helt speciel. Lemmies tanker bliver fortalt på en sjov og skæg måde samtidig med, at man tydeligt mærker bogens alvorlige kerne inde bag det lyserøde univers. Det er virkelig godt lavet, at bogen på en så flot måde formår at rumme begge dele.
Karen McCombie har også skrevet en række andre pigebøger. Måske kender du serien om Allys liv?
Karen McCombie: Candyflossmagi og Rose Rouge. Oversat af Henriette Rostrup. Sesam, 2006, 237 sider.
Hvad synes du om bogen? Giv stjerner eller skriv en kommentar.
(2 stemmer)
Loading...
Der er lukket for kommentarer.
Anmeldt af Annie Christensen
Annie Christensen er Født 1979, uddannet bibliotekar 2005. Jeg har altid været fascineret af det skrevne ord, hvordan små sorte bogstaver på hvidt papir kan opsluge én så fuldstændigt og åbne op for nye verdener, der bare venter på at blive udforsket. Jeg kan bedst lide at læse noget, der på en eller anden måde har rod i virkeligheden. Historiske romaner og ungdomsbøger er nok det, jeg læser mest af, men det betyder ikke, at jeg ikke læser fantasy. Det skal bare helst være den type fantasy, der tager afsæt i en real verden, hvori noget fantastisk så intervenerer.
Alle anmeldelser af Annie Christensen
Noget, der minder om...
Værsgo! Det er til dig!
Fortællingen.dk bliver ikke længere opdateret, men du kan stadig finde mere end 1400 anmeldelser af gode bøger skrevet for børn & unge. Skriv gerne en kommentar som kan inspirere andre - eller kast med lidt stjernestøv!
Stjernestøv!
Giv stjerner til dine yndlingsbøger (og dem, som du måske ikke holder så meget af). Klik ind på en anmeldelse for at give dit besyv med. Klik her for at se, hvem der har flest og færrest stjerner.
Kig i arkiverne
marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009 september 2009 august 2009 juli 2009 juni 2009 maj 2009 april 2009 marts 2009 februar 2009 januar 2009 december 2008 november 2008 oktober 2008 september 2008 august 2008 juli 2008 juni 2008 maj 2008 april 2008 marts 2008 februar 2008 januar 2008 december 2007 november 2007 oktober 2007 september 2007 august 2007 juli 2007 juni 2007 maj 2007 april 2007 marts 2007 februar 2007 januar 2007 december 2006 november 2006 oktober 2006 september 2006 august 2006 juli 2006 juni 2006 maj 2006 april 2006 marts 2006 februar 2006 januar 2006 december 2005 november 2005 oktober 2005 september 2005 august 2005 juli 2005 juni 2005 maj 2005 april 2005 marts 2005 februar 2005 januar 2005 november 2004 oktober 2004 september 2004 august 2004
Fortællingen.dk | Fortællingen.dk kører på WordPress | Abonner på anmeldelser (RSS) eller kommentarer (RSS) | Mimbo theme